Αλλά στις μαλακίες,
στις μαλακίες ο επιχειρηματίας δεν πιάνει μία μπρος στον κληρικό.
Γιατί πρέπει να σας πω την αλήθεια, παιδιά. Την αλήθεια!
Όταν έρχεται η ώρα της μαλακίας, της μεγάλης μαλακίας...
πρέπει να κάνετε όλοι πίσω! Πίσω!
Γιατί ο πρωταθλητής όλων των εποχών στις ψευδείς υποσχέσεις
και στις υπερβολές είναι η θρησκεία.
Δεν έχει ανταγωνιστή! Δεν έχει!
Η θρησκεία έχει την πιο ηλίθια ιστορία που έχει ποτέ ειπωθεί.
Σκεφτείτε το! Η θρησκεία έχει κατορθώσει να πείσει τον κόσμο
ότι υπάρχει ένας αόρατος άνθρωπος που ζει στον ουρανό,
και παρακολουθεί ό,τι κάνεις κάθε στιγμή της ημέρας.
Και ο αόρατος άνθρωπος έχει έναν ειδικό κατάλογο
από 10 πράγματα που δεν θέλει να κάνεις.
Και αν κάνεις κάτι από αυτά τα 10 πράγματα, έχει ένα ειδικό μέρος για σένα
γεμάτο φωτιά και καπνό και πόνο και βασανιστήρια και οδύνη,
όπου θα σε στείλει για να ζήσεις και να υποφέρεις και να καίγεσαι και να πνίγεσαι
και να ουρλιάζεις και να κλαις αιωνίως μέχρι το πλήρωμα του χρόνου.
Και όμως, Αυτός σε αγαπά!
Σε αγαπά... σε αγαπά και χρειάζεται χρήματα!
Συνεχώς χρειάζεται χρήματα!
Είναι παντοδύναμος, παντογνώστης, τέλειος, πάνσοφος,
αλλά κατά κάποιον τρόπο δεν μπορεί να διαχειρισθεί το χρήμα!
Η θρησκεία κερδίζει εκατομμύρια δολλάρια, δεν πληρώνει φόρους,
και πάντοτε θέλει κάτι παραπάνω.
Τώρα, αν μιλούμε για την ολότελα ηλίθια ιστορία, αυτή είναι!
Ευχαριστώ.
Ευχαριστώ πολύ.
Αλλά θέλω να ξέρετε κάτι - είναι σοβαρό - θέλω να ξέρετε ότι, όταν μιλάμε
για πίστη στον θεό, εγώ προσπάθησα πολύ. Πάρα πολύ!
Προσπάθησα να πιστέψω ότι υπάρχει ένας θεός που μας δημιούργησε κατ' εικόνα
και καθ' ομοίωσίν του, που μας αγαπά πολύ και μας προσέχει.
Προσπάθησα πολύ να το πιστέψω, αλλά πρέπει να σας πω ότι, όσο περισσότερο ζεις,
όλο και πιο πολλά γνωρίζεις και καταλαβαίνεις ότι κάτι δεν πάει καλά.
Κάτι είναι λάθος εδώ: πόλεμος, ασθένειες, θάνατος, καταστροφές, λιμός, βρομιά,
φτώχια, βασανιστήρια, εγκλήματα, διαφθορά και ...το Ice Capades (σ.μ. αμερ. show)
Κάτι είναι όντως λάθος. Αυτό δεν είναι καλό έργο.
Αν αυτό είναι ό,τι καλύτερο μπορεί να κάνει ο θεός, δεν μου λέει πολλά.
Τέτοια δουλειά δεν μπορεί να έχει γίνει από ένα ανώτατο ον.
Κάτι τέτοιο περιμένεις μόνον από έναν υπάλληλο γραφείου με κακή συμπεριφορά.
Μεταξύ μας, σε οποιοδήποτε σύμπαν που θα δούλευε αξιοπρεπώς αυτός ο τύπος θα ήθελε παλούκωμα εδώ και πολύ καιρό.
Επί πλέον, είπα «αυτός ο τύπος», γιατί πιστεύω ότι, σύμφωνα με το έργο Του,
αν υπάρχει θεός, πρέπει να είναι άνδρας. Καμμιά γυναίκα δεν θα τα θαλάσσωνε έτσι!
Επομένως, αν υπάρχει θεός, αν υπάρχει, νομίζω ότι οι περισσότερο λογικοί άνθρωποι
θα συμφωνούσαν ότι είναι τουλάχιστον ανίκανος και πιθανότατα «δεν του καίγεται καρφί»!
«Δεν του καίγεται καρφί!» Τον παραδέχομαι και αυτό εξηγεί πολλά από αυτά τα κακά έργα.
Από το να υπάρχει ένα ακόμα παράλογο θρησκ.είδωλο και να πιστεύω τυφλά και χωρίς λογική...
ότι όλα αυτά βρίσκονται στα χέρια ενός παράξενου «πατέρα» που δεν του «καίγεται καρφί»,
αποφάσισα να ψάξω για κάποιο άλλο αντικείμενο λατρείας.
Κάτι στο οποίο να μπορώ να βασιστώ. Και αμέσως , σκέφτηκα τον ήλιο.
Έτσι απλά. Εν μία νυκτί έγινα λάτρης του ήλιου!
Καλά. Όχι «εν μία νυκτί.» Δεν μπορείς να δεις τον ήλιο τη νύχτα.
Πρωί πρωί, την επόμενη μέρα, έγινα λάτρης του ήλιου.
Για διάφορους λόγους: Πρώτον, μπορώ να δω τον ήλιο.
Αντίθετα με κάποιους άλλους θεούς που ανέφερα, μπορώ να δω τον ήλιο.
Μου αρέσει αυτό. Μπορώ να δω κάτι. Βοηθά, ώστε να γίνει πιο πειστικό, δε νομίζετε;
Έτσι, κάθε μέρα βλέπω τον ήλιο και μου δίνει ό,τι χρειαστώ: θέρμανση, φως, τροφή,
λουλούδια στο πάρκο, αντανακλάσεις στη λίμνη,... και κάποιες φορές καρκίνο του δέρματος.
Αλλά τουλάχιστον δεν υπάρχουν σταυρώσεις, ούτε στέλνουμε ανθρώπους στην πυρά,
επειδή διαφωνούν με μας.
Η λατρεία του ήλιου είναι απλή. Δεν υπάρχει κανένα μυστήριο, ούτε θαύματα,
ουδείς ζητά χρήματα, δεν υπάρχουν ύμνοι να μάθουμε, ούτε κάποιο ειδικό κτήριο
όπου όλοι συγκεντρωνόμαστε μια φορά τη βδομάδα, για να δείξουμε τα καινούργια μας ρούχα.
Και το καλύτερο πράγμα για τον ήλιο είναι ότι ποτέ δεν μου λέει ότι είμαι ανάξιος...
ότι είναι κακός άνθρωπος που πρέπει να σωθώ. Δεν είναι αγενής!
Μου συμπεριφέρεται μια χαρά.
Έτσι, λατρεύω τον ήλιο. Αλλά... δεν προσεύχομαι στον ήλιο.
Ξέρετε γιατί; Δεν θα εκμεταλλευόμουν ποτέ έναν φίλο. Δεν είναι ευγενικό.
Συχνά βλέπω τους ανθρώπους να συμπεριφέρονται στον θεό αγενέστατα,
ζητώντας με τρισεκατομμύρια προσευχές κάθε μέρα, ικετεύοντας, «δος μου αυτό, εκείνο»,
«ένα νένο αυτόκίνητο, μια καλύτερη δουλειά...»
Και οι περισσότερες από αυτές τις προσευχές γίνονται την Κυριακή: στο ρεπό Του!
Δεν είναι ευγενικό. Δεν συμπεριφέρονται έτσι σ' έναν φίλο.
Οι άνθρωποι, ωστόσο, προσεύχονται. Και προσεύχονται για διάφορα πράγματα.
Π.χ. Η αδερφή μου χρειάζεται να κάνει πλαστική στήθους, ο αδερφός μου συνελήφθη
για αφόδευση σε δημόσιο χώρο...
Αλλά περισσότερο απ' όλα θέλετε να «πηδήξετε» την κοκκινομάλα στο παντοπωλείο:
την αλλήθωρη στραβοκάνα...
Προσεύεχεστε γι' αυτό; Νομίζω πως πρέπει.
Και λέω, εν τάξει. Προσευχηθείτε για ό,τι θέλετε. Όμως, τι γίνεται με το «θεϊκό σχέδιο»;
Το θυμάστε; Το «θεϊκό σχέδιο»! Πριν πολύ καιρό ο θεός επινόησε το «θεϊκό σχέδιο».
Το σκέφτηκε πολύ, αποφάσισε ότι ήταν καλό σχέδιο και το έβαλε σε εφαρμογή.
Και για δισεκατομμύρια χρόνια το «θεϊκό σχέδιο» τα πήγαινε μια χαρά.
Και τώρα έρχεσθε εσείς και προσεύχεσθε για κάτι.
Ας υποθέσουμε ότι αυτό που θέλετε δεν είναι μέρος του «θεϊκού σχεδίου».
Τι θέλετε; Ν' αλλάξει ο θεός το σχέδιο Του;
Για σας; Δεν είναι εγωιστικό; Είναι το «θεϊκό σχέδιο»!
Σε τι θα ωφελούσε, αν ο καθένας με την φτηνή προσευχή του άλλαζε το «θεϊκό σχέδιο»;
Και υπάρχει ένα ακόμη πρόβλημα:
Υποθέστε ότι οι προσευχές σας πραγματοποιούνται. Τι λέτε; «Ήταν θέλημα Θεού! Θα γινόταν!»
Μα, αν ήταν «θέλημα θεού» και θα το έκανε ούτως ή άλλως,
προς τι η προσευχή που κάνατε αρχικά;
Μου φαίνεται πως είναι χάσιμο χρόνου.
Δεν γίνεται να προσπεράσουμε την προσευχή και να πάμε κατ' ευθείαν στο «θέλημά Του»;
Είναι όλα πολύ μπερδεμένα.
Έτσι, για να τα αποφύγω όλα αυτά, αποφάσισα να λατρέψω τον ήλιο.
Αλλά, όπως είπα, δεν προσεύχομαι στον ήλιο. Ξέρετε πού προσεύχομαι;
Στον Joe Pesci. (σ.μ. ηθοποιός γνωστός σε ρόλους μαφιόζων)
Για δύο λόγους: Πρώτον, νομίζω ότι είναι καλός ηθοποιός, εν τάξει; Για μένα, μετράει.
Δεύτερον, μοιάζει με τύπο που τα καταφέρνει.
Ο Joe Pesci δεν παίζει! Δεν αστειεύεται!
Στην πραγματικότητα, ο Joe Pesci βρήκε λύση σε μερικά πραγματάκια που ο θεός είχε πρόβλημα.
Για χρόνια, ζητούσε από τον θεό να κάνει κάτι με τον ενοχλητικό
γείτονα και τον σκύλο του που γαβγίζει.
Ο Joe Pesci το κατέφερε σε μία επίσκεψη!
Είναι εκπληκτικό το τι μπορείς να κάνεις με ένα ρόπαλο του baseball.
Έτσι, προσεύχομαι στον Joe εδώ και έναν χρόνο και παρατήρησα κάτι.
Παρατήρησα ότι όλες οι προσευχές που κάποτε έκανα στον θεό
και όλες οι προσευχές που τώρα κάνω στον Joe Pesci πραγματοποιούνται κατά το ίδιο ποσοστό: 50%
Τις μισές φορές παίρνω αυτό που θέλω, τις άλλες μισές όχι.
Το ίδιο για τον θεό. Πενήντα πενήντα.
Το ίδιο και γι' αυτόν με το λαγοπόδαρο, το ίδιο και για τον μάγο της φυλής
και για την γριά που κάνει βουντού και σου λέει τη μοίρα σου ζουλώντας τους όρχεις του τράγου.
Όλα είνα τα ίδια: πενήντα πενήντα.
Απλώς, διαλέξτε μία δεισιδαιμονία, χαλαρώστε, κάνετε μια ευχή και διασκεδάστε.
Και για όλους εσάς που ψάχνετε στη Βίβλο για ηθικά διδάγματα και αξίες,
έχω να σας προτείνω κάνα δυο ακόμη ιστοριούλες:
Μπορείτε να ρίξετε μια ματιά στα «3 γουρουνάκια». Πολύ καλή!
Έχει ένα πολύ ευτυχισμένο τέλος. Είμαι σίγουρος ότι θα σας αρέσει.
Και μετά, στην «Κοκκινοσκουφίτσα». Βέβαια, έχει και ένα ακατάλληλο σημείου
όπου ο κακός λύκος τρώει τη γιαγιά...
που δεν μου πολυάρεσε, ωστόσο.
Και τέλος, δια πολλά ηθικά διδάγματα προτείνω την Humpty Dumpty (σ.μ. ανθρωπόμορφο αυτό).
Το μέρος της ιστορίας που μου αρέσει περισσότερο είναι:
«Όλα τα άλογα του βασιλιά και όλοι οι υπήκοοι του βασιλιά
δεν μπορούσαν της Humpty να ενώσουν τα κομμάτια ξανά.»
Και αυτό, γιατί δεν υπάρχει Humpty Dumpty και δεν υπάρχει θεός.
Κανένας, ούτε ένας, κανένας Θεός, ούτε υπήρξε ποτέ.
Στην πραγματικότητα, θα το θέσω έτσι:
Αν υπάρχει θεός, ας ρίξει φωτιά να κάψει το ακροατήριο!
Είδατε; Δε συνέβη τίποτα! Δε συνέβη τίποτα! Όλοι είναι καλά!
Ας το αλλάξω.
Αν υπάρχει θεός, ας ρίξει φωτιά να με κάψει!
Είδατε; Τίποτα δε συνέβη... Ωχ, μια στιγμή! Μια κράμπα στο πόδι μου!
Και τα μπαλάκια μου πονάνε. Και είναι τυφλός!
Α, τώρα είναι και πάλι καλά. Πρέπει να ήταν ο Joe Pesci!
Ας έχει καλά ο θεός τον Joe Pesci! Σας ευχαριστώ όλους!
Ο Joe να σας έχει καλά! Σας ευχαριστώ πολύ!